Samtaleopplegg til husgruppene vår 2023 

**Vi trenger deg**Vi har hatt noen år der relasjoner og fellesskap har blitt satt på pause, og der sosial distansering og avstand har vært nødvendig. Nå trenger vi igjen å heie frem relasjoner oss imellom, og vi ønsker at hjemmene våre skal være steder som er åpne, der vi både inviterer og blir invitert inn. Vi ønsker å starte opp nye grupper for de som ikke tilhører en husgruppe per i dag og gjøre det lettere for flere å bli med i en gruppe. Gi gjerne beskjed til oss i lederteamet, hvis din husgruppe har plass til flere eller om du vet om noen som kunne være interessert i å bli med i en husgruppe.

METODEN «FIRE O» Vi oppmuntrer dere til å lese søndagens bibeltekst. Det kan vi gjøre alene, sammen med de vi bor med eller i husgruppen vi er en del av. Her foreslås en måte å lese på som både kan brukes sammen med andre og også alene.

ORDET: Les teksten. Les gjerne teksten sakte og flere ganger om mulig.

OBSERVER: Observer de første tilhørerne. Teksten foregår i en annen tid enn vår. Menneskene levde i en annen kultur og kontekst, hvordan opplevde de det som skjedde og ble sagt? Hva hørte eller så de første tilhørerne?

OSS I DAG: Hva med oss i dag? Hva i denne teksten stoppet du ved? Hva kan du ta med i ditt liv? Hva utfordrer/ provoserer/oppmuntrer deg?

OPP TIL GUD: Be en bønn om at Den Hellige Ånd må la det du har lest få påvirke livet og hverdagen din. At Gud må la det du har lest/sett/forstått få virke på deg og omgivelsene dine og at du får leve klokere og i tråd med Guds vilje for livet ditt.

BØNN:Vår Far i himmelen. Lat namnet ditt helgast. Lat riket ditt koma. Lat viljen din råda på jorda slik som i himmelen. Gjev oss i dag vårt daglege brød, og tilgjev oss vår skuld, slik vi òg tilgjev våre skuldnarar. Og lat oss ikkje koma i freisting, men frels oss frå det vonde. For riket er ditt og makta og æra i all æve. Amen

**Søndagens tekster:** se side 2.

**Inspirasjon til opplegg i husgruppa
Bøker**: Vi anbefaler disse to bøker som kan brukes i husgruppa: - «Å kjenne Han som kjenner deg» av Sven Aasmundtveit
- «Disippelfellesskap – hva sier Bibelen» av Per Åge Berge
Bøkene finnes på kirkekontoret og ta kontakt hvis dere vil låne et eksemplar til gruppen.

**Podkast**: To podkasts som dere kan høre sammen i gruppa eller hver for dere:
- Table Talks (Produseres av foross.no). En samtale om kommende søndags tekst.
- Jørpeland kirke. Her legges ut søndagens tale fra Jørpeland kirke.

Søndagens tekster:

8. januar: Matteus 2, 1-12

15. januar: Matteus 3, 13-17

22. januar: Johannes 2, 1-11

29. januar: Lukas 18, 25-43

5. februar: Lukas 8, 4-15

12. februar: Matteus 17, 1-9

19. februar: Johannes 17, 20-26

***Fastetid***:

5. mars: Matteus 15, 21-28

12. mars: Lukas 11, 14-28

19. mars: Johannes 11, 45-53

26. mars: Lukas 1, 26-38

***Påske***:

2. april: Johannes 12, 12-24

6. april: Skjærtorsdag Matteus 26, 17-30

7. april: Langfredag Matteus 16, 26, 30-27,50

9. april: Påskedag Luk 24, 1-9

16. april: Johannes 21, 1-14

23. april Johannes 10, 11-18

30. april: Konfirmasjoner

14. mai: Lukas 18, 1-8

21. mai: Johannes 15, 26-27

28. mai: Pinsedag Johannes 20, 19-23

4. juni: Matteus 28, 16-20

11. juni: Matteus 3, 11-12

18. juni: Lukas 14, 15-25

Hjemmeside: [www.jørpeland-menighet.no](http://www.jørpeland-menighet.no) Telefon: 5124 1140
VISJON: åpen kirke – levende tro